31.5.2023
2.
SK
Úradný vestník Európskej únie
L 141/51
Príslušný orgán CGA v rámci procesu výberu služieb:
a) prijíma, priorizuje, podľa potreby anonymizuje a postupuje žiadosti svojich používateľov o služby centru GOVSATCOM; b) prijíma výsledky žiadostí od centra GOVSATCOM a postupuje ich používateľom; c) prijíma, podľa potreby anonymizuje a postupuje výber služieb svojich používateľov centru GOVSATCOM. 3.
Pokiaľ ide o anonymizáciu uvedenú v odseku 2, príslušný orgán CGA počas poskytovania služby používateľom pôsobí ako sprostredkovateľ pre akúkoľvek komunikáciu používateľa s centrom GOVSATCOM, čím sa anonymizuje totožnosť používateľa.
Na komunikáciu sa podľa potreby použijú vhodné utajované kanály.
Príslušný orgán CGA sa môže rozhodnúť neanonymizovať používateľa.
V tomto prípade sa totožnosť používateľa sprístupní z centra GOVSATCOM poskytovateľovi zdrojov na podporu výberu, zriadenia, riadenia, údržby a odstraňovania porúch služby poskytovanej používateľovi.
Poskytovateľ zdrojov môže okrem toho požiadať o deanonymizáciu používateľa.
V tomto prípade centrum GOVSATCOM postúpi túto žiadosť zodpovednému príslušnému orgánu CGA na posúdenie. 4.
Centrum GOVSATCOM poskytuje príslušnému orgánu CGA informácie potrebné na výber, rezerváciu, zriadenie a poskytovanie služieb.
Článok 5 Priorizácia služieb a úrovne bezpečnosti 1.
Priorizácia poskytovania služieb sa vykonáva v súlade s vykonávacím rozhodnutím (EÚ) 2023/1055.
2.
Používatelia majú prístup k službám z portfólia služieb na základe úrovne bezpečnosti stanovenej vo vykonávacom rozhodnutí Komisie (EÚ) C(2023)3204 z 30. mája 2023 (3).
Článok 6 Združovanie v rámci GOVSATCOM a dostupnosť služieb 1.
Združené kapacity a služby satelitnej komunikácie sa sprístupňujú prostredníctvom portfólia služieb s hodnotami ich atribútov. 2.
Dostupnosť služieb v portfóliu podlieha ponuke a združených a zdieľaných satelitných kapacít a služieb a dopytu po takýchto kapacitách a službách obstarávaných od subjektov uvedených v článku 64 nariadenia (EÚ) 2021/696.
Článok 7 Nadobudnutie účinnosti Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
V Bruseli 30. mája 2023
Za Komisiu predsedníčka Ursula VON DER LEYEN
(3) Vykonávacie rozhodnutie Komisie C(2023)3204 z 30. mája 2023 o stanovení všeobecných bezpečnostných požiadaviek GOVSATCOM, uvedených v článku 34 ods.
2 nariadenia Európskeho parlamentu a Rady (EÚ) 2021/696.